
[bookmark: TextBodyBegin]Europa-Parlamentet,
–	der henviser til det endelige årsregnskab for Den Europæiske Anklagemyndighed for regnskabsåret 2023,
–	der henviser til Revisionsrettens årsberetning om EU-agenturerne for regnskabsåret 2023, med agenturernes svar[footnoteRef:1], [1: 	EUT C, C/2024/6332, 24.10.2024, ELI: http://data.europa.eu/eli/C/2024/6332/oj.] 

–	der henviser til Revisionsrettens erklæring[footnoteRef:2] for regnskabsåret 2023 om regnskabernes rigtighed og de underliggende transaktioners lovlighed og formelle rigtighed, jf. artikel 287 i traktaten om Den Europæiske Unions funktionsmåde, [2: 	EUT C, C/2024/6041, 10.10.2024, ELI: http://data.europa.eu/eli/C/2024/6041/oj.] 

–	der henviser til Rådets henstilling af 17. februar 2025 om decharge til Den Europæiske Anklagemyndighed for gennemførelsen af budgettet for regnskabsåret 2023 (05754/2025 – C10-0023/2025),
–	der henviser til artikel 319 i traktaten om Den Europæiske Unions funktionsmåde,
–	der henviser til Europa-Parlamentets og Rådets forordning (EU, Euratom) 2018/1046 af 18. juli 2018 om de finansielle regler vedrørende Unionens almindelige budget, om ændring af forordning (EU) nr. 1296/2013, (EU) nr. 1301/2013, (EU) nr. 1303/2013, (EU) nr. 1304/2013, (EU) nr. 1309/2013, (EU) nr. 1316/2013, (EU) nr. 223/2014, (EU) nr. 283/2014 og afgørelse nr. 541/2014/EU og om ophævelse af forordning (EU, Euratom) nr. 966/2012[footnoteRef:3], særlig artikel 70, [3: 	EUT L 193 af 30.7.2018, s. 1, ELI: http://data.europa.eu/eli/reg/2018/1046/oj.] 

–	der henviser til Europa-Parlamentets og Rådets forordning (EU, Euratom) 2024/2509 af 23. september 2024 om de finansielle regler vedrørende Unionens almindelige budget[footnoteRef:4], særlig artikel 70, [4: 	EUT L, 2024/2509, 26.9.2024, ELI: http://data.europa.eu/eli/reg/2024/2509/oj.] 

–	der henviser til Rådets forordning (EU) 2017/1939 af 12. oktober 2017 om gennemførelse af et forstærket samarbejde om oprettelse af Den Europæiske Anklagemyndighed (»EPPO«)[footnoteRef:5], særlig artikel 94, [5: 	EUT L 283 af 31.10.2017, s. 1, ELI: http://data.europa.eu/eli/reg/2017/1939/oj.] 

–	der henviser til Kommissionens delegerede forordning (EU) 2019/715 af 18. december 2018 om rammefinansforordningen for de organer, der er nedsat i henhold til TEUF og Euratomtraktaten og omhandlet i artikel 70 i Europa-Parlamentets og Rådets forordning (EU, Euratom) 2018/1046[footnoteRef:6], særlig artikel 105, [6:  	EUT L 122 af 10.5.2019, s. 1, ELI: http://data.europa.eu/eli/reg_del/2019/715/oj.] 

–	der henviser til forretningsordenens artikel 102 og bilag V,
–	der henviser til udtalelse fra Udvalget om Borgernes Rettigheder og Retlige og Indre Anliggender,
–	der henviser til betænkning fra Budgetkontroludvalget (A10-0051/2025),
1.	meddeler den administrerende direktør for Den Europæiske Anklagemyndighed (EPPO) decharge for gennemførelsen af EPPO's budget for regnskabsåret 2023;
2.	fremsætter sine bemærkninger i nedenstående beslutning;
3.	pålægger sin formand at sende denne afgørelse og beslutningen, der er en integrerende del heraf, til den administrerende direktør for Den Europæiske Anklagemyndighed, Det Europæiske Råd, Rådet, Kommissionen og Revisionsretten og drage omsorg for, at de offentliggøres i Den Europæiske Unions Tidende (L-udgaven).

2. Europa-Parlamentets afgørelse af 7. maj 2025 om afslutning af regnskaberne for Den Europæiske Anklagemyndighed for regnskabsåret 2023 (2024/2029(DEC))
Europa-Parlamentet,
–	der henviser til det endelige årsregnskab for Den Europæiske Anklagemyndighed for regnskabsåret 2023,
–	der henviser til Revisionsrettens årsberetning om EU-agenturerne for regnskabsåret 2023, med agenturernes svar[footnoteRef:7], [7: 	EUT C, C/2024/6332, 24.10.2024, ELI: http://data.europa.eu/eli/C/2024/6332/oj.] 

–	der henviser til Revisionsrettens erklæring[footnoteRef:8] for regnskabsåret 2023 om regnskabernes rigtighed og de underliggende transaktioners lovlighed og formelle rigtighed, jf. artikel 287 i traktaten om Den Europæiske Unions funktionsmåde, [8: 	EUT C, C/2024/6041, 10.10.2024, ELI: http://data.europa.eu/eli/C/2024/6041/oj.] 

–	der henviser til Rådets henstilling af 17. februar 2025 om decharge til Den Europæiske Anklagemyndighed for gennemførelsen af budgettet for regnskabsåret 2023 (05754/2025 – C10-0023/2025),
–	der henviser til artikel 319 i traktaten om Den Europæiske Unions funktionsmåde,
–	der henviser til Europa-Parlamentets og Rådets forordning (EU, Euratom) 2018/1046 af 18. juli 2018 om de finansielle regler vedrørende Unionens almindelige budget, om ændring af forordning (EU) nr. 1296/2013, (EU) nr. 1301/2013, (EU) nr. 1303/2013, (EU) nr. 1304/2013, (EU) nr. 1309/2013, (EU) nr. 1316/2013, (EU) nr. 223/2014, (EU) nr. 283/2014 og afgørelse nr. 541/2014/EU og om ophævelse af forordning (EU, Euratom) nr. 966/2012[footnoteRef:9], særlig artikel 70, [9: 	EUT L 193 af 30.7.2018, s. 1, ELI: http://data.europa.eu/eli/reg/2018/1046/oj.] 

–	der henviser til Europa-Parlamentets og Rådets forordning (EU, Euratom) 2024/2509 af 23. september 2024 om de finansielle regler vedrørende Unionens almindelige budget[footnoteRef:10], særlig artikel 70, [10: 	EUT L, 2024/2509, 26.9.2024, ELI: http://data.europa.eu/eli/reg/2024/2509/oj.] 

–	der henviser til Rådets forordning (EU) 2017/1939 af 12. oktober 2017 om gennemførelse af et forstærket samarbejde om oprettelse af Den Europæiske Anklagemyndighed (»EPPO«)[footnoteRef:11], særlig artikel 94, [11: 	EUT L 283 af 31.10.2017, s. 1, ELI: http://data.europa.eu/eli/reg/2017/1939/oj.] 

–	der henviser til Kommissionens delegerede forordning (EU) 2019/715 af 18. december 2018 om rammefinansforordningen for de organer, der er nedsat i henhold til TEUF og Euratomtraktaten og omhandlet i artikel 70 i Europa-Parlamentets og Rådets forordning (EU, Euratom) 2018/1046[footnoteRef:12], særlig artikel 105, [12: 	EUT L 122 af 10.5.2019, s. 1, ELI: http://data.europa.eu/eli/reg_del/2019/715/oj.] 

–	der henviser til forretningsordenens artikel 102 og bilag V,
–	der henviser til udtalelse fra Udvalget om Borgernes Rettigheder og Retlige og Indre Anliggender,
–	der henviser til betænkning fra Budgetkontroludvalget (A10-0051/2025),
1.	godkender afslutningen af regnskaberne for Den Europæiske Anklagemyndighed for regnskabsåret 2023;
2.	pålægger sin formand at sende denne afgørelse til den administrerende direktør for Den Europæiske Anklagemyndighed, Det Europæiske Råd, Rådet, Kommissionen og Revisionsretten og drage omsorg for, at den offentliggøres i Den Europæiske Unions Tidende (L-udgaven).


3. Europa-Parlamentets beslutning af 7. maj 2025 med bemærkningerne, der er en integrerende del af afgørelsen om decharge for gennemførelsen af budgettet for Den Europæiske Anklagemyndighed for regnskabsåret 2023 (2024/2029(DEC))
Europa-Parlamentet,
–	der henviser til sin afgørelse om decharge for gennemførelsen af budgettet for Den Europæiske Anklagemyndighed for regnskabsåret 2023,
–	der henviser til forretningsordenens artikel 102 og bilag V,
–	der henviser til udtalelse fra Udvalget om Borgernes Rettigheder og Retlige og Indre Anliggender,
–	der henviser til betænkning fra Budgetkontroludvalget (A10-0051/2025),
A.	der henviser til, at Den Europæiske Anklagemyndighed (EPPO) er Unionens uafhængige offentlige anklagemyndighed, der er ansvarlig for at undersøge og retsforfølge forbrydelser, som skader Unionens finansielle interesser, for i væsentlig grad at styrke Unionens kapacitet til at beskytte skatteydernes midler og for at få retsforfulgt gerningsmænd og medskyldige i strafbare handlinger som fastsat i Europa-Parlamentets og Rådets direktiv (EU) 2017/1371 [footnoteRef:13] og angivet i Rådets forordning (EU) 2017/1939 [footnoteRef:14]; [13: 	Europa-Parlamentets og Rådets direktiv (EU) 2017/1371 af 5. juli 2017 om strafferetlig bekæmpelse af svig rettet mod Den Europæiske Unions finansielle interesser (EUT L 198 af 28.7.2017, s. 29, ELI: http://data.europa.eu/eli/dir/2017/1371/oj).]  [14: 	Rådets forordning (EU) 2017/1939 af 12. oktober 2017 om gennemførelse af et forstærket samarbejde om oprettelse af Den Europæiske Anklagemyndighed (»EPPO«) (EUT L 283 af 31.10.2017, s. 1, ELI: http://data.europa.eu/eli/reg/2017/1939/oj).] 

B.	der henviser til, at EPPO's kompetence omfatter flere former for svig og inkluderer grænseoverskridende momssvig med en samlet skade på mindst 10 mio. EUR, hvidvask af penge, korruption, organiseret kriminalitet og andre lovovertrædelser, i forbindelse med hvilke EPPO varetager retsforfølgningsfunktioner ved de kompetente domstole i de deltagende medlemsstater;
C.	der henviser til, at EPPO er én af komponenterne i Unionens struktur for bekæmpelse af svig, og at dets tiltag dermed koordineres med og supplerer dem i strukturens øvrige komponenter med henblik på at opnå en strømlinet, effektiv koordination, som fremmer hele strukturens samlede effektivitet;
D.	der henviser til, at EPPO går ind i sager, når nationale myndigheder kunne efterforske og retsforfølge forbrydelser, men hvor de nationale myndigheders beføjelser stopper ved deres landegrænser, og andre organisationer som Den Europæiske Unions Agentur for Strafferetligt Samarbejde (Eurojust), Det Europæiske Kontor for Bekæmpelse af Svig (OLAF) og Den Europæiske Unions Agentur for Retshåndhævelsessamarbejde (Europol) ikke har de nødvendige beføjelser til at foretage den relevante strafferetlige efterforskning og retsforfølgning;
E.	der henviser til, at EPPO's proceduremæssige retsakter er underlagt domstolskontrol ved de nationale domstole, og at Den Europæiske Unions Domstol (»Domstolen«) ved hjælp af præjudicielle afgørelser eller domstolskontrol af disse retsakter har residuel beføjelse til at sikre en konsekvent anvendelse af EU-retten;
F.	der henviser til, at EPPO er sammensat af et centralt niveau med hovedkvarter i Luxembourg bestående af den europæiske chefanklager, 22 europæiske anklagere (én pr. deltagende medlemsstat) og den administrerende direktør, og af et decentralt, nationalt niveau bestående af de europæiske delegerede anklagere i de 22 deltagende medlemsstater;
G.	der henviser til, at den europæiske chefanklager og de 22 europæiske anklagere på det centrale niveau udgør EPPO's kollegium (»kollegiet«) og fører tilsyn med de undersøgelser og retsforfølgninger, som foretages af de europæiske delegerede anklagere på nationalt plan, der arbejder helt uafhængigt af deres nationale myndigheder;
H.	der henviser til, at EPPO's administrerende direktør, der fungerer som anvisningsberettiget for EPPO, i henhold til artikel 93 i forordning (EU) 2017/1939 skal gennemføre sit budget på eget ansvar og inden for de grænser, der er fastsat i budgettet, og hvert år skal sende budgetmyndigheden alle relevante oplysninger om konklusionerne fra eventuelle evalueringsprocedurer;
I.	der henviser til, at Kommissionens regnskabsfører i overensstemmelse med artikel 50, stk. 2, i EPPO's finansielle bestemmelser også skal fungere som EPPO's regnskabsfører og er ansvarlig for udarbejdelsen af årsregnskabet, som er konsolideret med Unionens;
J.	der henviser til, at Revisionsretten inden for de nuværende rammer kontrollerer det endelige årsregnskab, og at det er op til Rådet at henstille og op til Europa-Parlamentet at beslutte, om der skal meddeles decharge til EPPO's administrerende direktør for gennemførelsen af budgettet for et givet regnskabsår;
K.	der henviser til, at kontrollen med forvaltningen af EPPO's ressourcer og dermed forbundne udgifter ikke kan forbigå undersøgelsen af operationelle aktiviteter, deres konsekvenser og virkninger og metoderne, hvormed de gennemføres;
L.	der henviser til, at EPPO først har fungeret selvstændigt ved gennemførelsen af sit budget siden den 24. juni 2021, og at det har påbegyndt sine operationelle aktiviteter, hvilket nødvendiggør en løbende evaluering for at sikre, at ressourcerne er i overensstemmelse med den operationelle effektivitet den 1. juni 2021, som også er »dies a quo« (første fristdag) for den femårige periode, der er angivet i artikel 119 i forordning (EU) 2017/1939, hvorefter Kommissionen vil skulle forelægge Europa-Parlamentet, Rådet og de nationale parlamenter en evalueringsrapport om gennemførelsen og virkningen af denne forordning og om virkningsfuldheden og effektiviteten af EPPO og dets arbejdsmetoder sammen med Kommissionens konklusioner;
M.	der henviser til, at Kommissionen i henhold til artikel 119, stk. 2, i forordning (EU) 2017/1939 skal forelægge lovgivningsforslag for Europa-Parlamentet og Rådet, hvis den konkluderer, at det er nødvendigt at have yderligere eller mere detaljerede regler for organiseringen af EPPO, dets funktioner eller den procedure, der finder anvendelse på dets aktiviteter, herunder dets grænseoverskridende undersøgelser;
1.	glæder sig over Revisionsrettens positive erklæring om rigtigheden af EPPO's regnskab for det regnskabsår, der afsluttedes den 31. december 2023, og om lovligheden og den formelle rigtighed af de underliggende indtægter og betalinger;
2.	minder om Parlamentets stærke opbakning til oprettelsen af EPPO; anerkender EPPO som et uafhængigt EU-organ; understreger EPPO's vigtige rolle i beskyttelsen af Unionens finansielle interesser og som en væsentlig komponent i Unionens struktur for bekæmpelse af svig og i et bredere EU-system baseret på integritet, ansvarlighed, gennemsigtighed og forsvarlig økonomisk forvaltning af ressourcer; roser EPPO for dets arbejde med at undersøge, retsforfølge og sikre retfærdighed i forbindelse med forbrydelser, der påvirker Unionens budget, såsom svig, korruption og grænseoverskridende momssvig;
3.	fremhæver den kritiske nødvendighed af straks at afsætte de nødvendige ressourcer til at sikre en rettidig afslutning af den igangværende undersøgelse af erhvervelsen af covid-19-vaccinen i Unionen, navnlig i betragtning af den betydelige offentlige interesse i dette spørgsmål, kombineret med det forhold, at undersøgelsen allerede blev indledt i 2022, og at der endnu ikke er offentliggjort nogen beslutning;
4.	bemærker, at det kun er muligt at sammenligne EPPO's to seneste budgetmæssige og operationelle resultater for perioden 2022-2023 efter EPPO's finansielle autonomi i juni 2021; bemærker i den forbindelse, at budgetstigningerne i forbindelse med EPPO's aktiviteter stadig er meget vanskelige at anslå på grund af EPPO's nylige oprettelse, EPPO's unikke karakteristika og dets vigtigste aktiviteter, det uforudsigelige niveau af afsløring af svig, den brede vifte af sager, dets manglende skønsbeføjelse med hensyn til at skride til retsforfølgning kombineret med dets afhængighed af de nationale retssystemers ressourcer og proceduremæssige begrænsninger, manglen på en fast sammenhæng mellem antallet af og omkostningerne ved undersøgelser og omfanget af Unionens finansielle interesser, der skal beskyttes; bemærker endvidere, at det er vanskeligt at beregne udgifterne for sagsmængden i forbindelse med genopretnings- og resiliensfaciliteten på grund af dens hidtil usete gennemførelsesmetode og enorme mængde af midler;
Budgetmæssig og økonomisk forvaltning
5.	bemærker, at det samlede endelige budget, der blev tildelt EPPO for 2023, var på 65,9 mio. EUR, en betydelig stigning (med 14,7 %) fra de 51,2 mio. EUR, der blev tildelt i 2022, mens budgettet for 2021 (26,2 mio. EUR) vedrørte en periode, inden EPPO fik finansiel autonomi; bemærker, at EPPO's budget omfatter den forhøjelse på 500 000 EUR, som budgetmyndigheden bevilgede efter anmodning fra EPPO i juni 2023 (anmodningen omfattede også menneskelige ressourcer i forbindelse med en væsentlig forbedring af EPPO's sikkerhedskapacitet, hvilket førte til tildeling af otte ekstra stillinger i stillingsfortegnelsen); påskønner, at der ikke blev tilbageført nogen budgetmidler i 2023 sammenlignet med 10 % (5,9 mio. EUR) af det oprindelige budget i 2022 og 21 % (9,5 mio. EUR) i 2021; gentager, at det er nødvendigt, at EPPO tildeles tilstrækkelige ressourcer til at kunne opfylde sit mandat på fyldestgørende vis;
6.	glæder sig over den stigende budgetgennemførelsesgrad, som var på 99,6 % i 2023 (sammenlignet med 98,1 % i 2022 og 97,4 % i 2021); glæder sig over, at den samlede gennemførelsesgrad for betalinger steg i 2023 og nåede op på 85,3 % (sammenlignet med 76,6 % og 71 % i hhv. 2022 og 2021), og at den gennemsnitlige betalingstid faldt til 17 dage (sammenlignet med 23,8 i 2022 og 21,0 i 2021); bemærker, at det elektroniske faktureringsmodul (e-invoicing) blev lanceret i juni 2023, og at det vil bidrage til yderligere at nedbringe de administrative byrder, betalingstiden og de samlede behandlingsomkostninger; tilskynder til en yderligere finjustering af de operationelle processer for at maksimere effektiviteten;
7.	forstår, at EPPO, fordi budgetbevillingsanmodningerne kun delvist blev imødekommet, koncentrerede sine finansielle ressourcer om tilgangen af flere europæiske delegerede anklagere, hvilket har indflydelse på EPPO's evne til at lede det stigende antal undersøgelser og retsforfølgninger, om behovet for at forbedre organisationens sikkerhedsstatus og om opretholdelsen af dens sagsforvaltningssystem (CMS), hvilket kan have haft en negativ indvirkning på håndteringen af grænseoverskridende undersøgelser; understreger vigtigheden af at sikre yderligere finansiering til og styrkelse af EPPO's personale med henblik på at sætte myndigheden i stand til effektivt at bekæmpe organiseret kriminalitet, beskytte Unionens finansielle interesser og værne om retsstatsprincippet, hvilket er centrale EU-prioriteter; opfordrer til en målrettet forhøjelse af finansieringen inden for den næste flerårige finansielle ramme (FFR) for at sikre, at EPPO fortsat kan opfylde sine mål og forpligtelser;
8.	er bekendt med, at EPPO efter at have opnået finansiel autonomi i juni 2021 har prioriteret aktionsudgifterne i forbindelse med undersøgelses-, retsforfølgnings- og sikkerhedsforanstaltninger, og at dette har medført, at ikkeaktionsudgifter har været begrænset til grundlæggende støttetjenester; bemærker, at der i den forbindelse blev afsat i alt 28 312 075 EUR til aktionsudgifter (afsnit 3) svarende til 43 % af EPPO's endelige budget for 2023 (sammenlignet med 21 047 346 EUR svarende til 41 % i 2022); bemærker, at de vigtigste omkostningsfaktorer for disse aktiviteter var aflønning af de europæiske delegerede anklagere (51 % af de operationelle aktiviteter sammenlignet med 42 % i 2022) efterfulgt af operationelle IKT-aktiviteter såsom vedligeholdelse og udvikling af EPPO's CMS (19 % sammenlignet med 28 % i 2022) og sprogtjenesterne (oversættelses- og tolkerelaterede aktiviteter) (14 % – det samme som i 2022);
9.	bemærker, at lønnen til de europæiske delegerede anklagere nåede op på 14,5 mio. EUR (sammenlignet med 8,7 mio. EUR i 2022), hvilket udgjorde den væsentligste aktionsudgift på grund af det øgede antal europæiske delegerede anklagere, der blev ansat i løbet af 2023; glæder sig over Polens og Sveriges tiltrædelse af EPPO, som blev bekendtgjort i 2024; bemærker, at den ikke havde indflydelse på udgifterne for 2023, og at den kun berører budgettet for 2024 marginalt på grund af den sene og gradvise integrering af to europæiske anklagere og et antal europæiske delegerede anklagere; forstår, at det ikke vil være muligt at foretage et mere sikkert omkostningsoverslag før i 2025; glæder sig over, at den nye irske regerings mål om at tilslutte sig EPPO er medtaget i programmet; opfordrer den ungarske regering til som den eneste tilbageværende medlemsstat, der endnu ikke har tilsluttet sig EPPO, selv om der ikke er nogen retlige eller forfatningsmæssige hindringer herfor, at tilslutte sig EPPO uden yderligere forsinkelse;
10.	bemærker, at udgifterne til tjenesterejser og operationelle møder steg yderligere i 2023 (udgifterne til tjenesterejser var på 1 175 000 EUR i 2023 og 980 000 EUR i 2022, operationelle møder i 2023 var på 659 752 EUR sammenlignet med 170 000 EUR i 2022), hvilket er i overensstemmelse med den stigende intensitet af undersøgelser;
11.	er bevidst om, at omkostningerne til oversættelsestjenester forventes at stige yderligere i takt med EPPO's stigende sagsmængde, og anerkender behovet for yderligere ressourcer til oversættelse; glæder sig over både den interne vejledning, der er udarbejdet om brugen af oversættelsestjenester med henblik på at styrke kontrollen med omkostningerne, og herunder anbefalingen om at anvende maskinoversættelsestjenester, når det er muligt, og anvendelsen af nationale tjenesteudbydere inden for den grænse, der er tilladt i henhold til den nuværende forordning, for at imødegå problemet; bemærker i den forbindelse, at selv om artikel 107 i forordning (EU) 2017/1939 fastsætter, at de oversættelsestjenester, der er nødvendige for EPPO's administrative funktion på centralt plan, skal leveres af Unionens Oversættelsescenter for Den Europæiske Unions Organer, indeholder den også bestemmelser om forskellig behandling af operationelle og hastende sager og giver de europæiske delegerede anklagere beføjelse til at træffe afgørelse om ordningerne for oversættelser, der skal anvendes i forbindelse med undersøgelser, i overensstemmelse med gældende national ret;
12.	bemærker, at EPPO i 2023 undertegnede 234 specifikke kontrakter under eksisterende rammekontrakter til en samlet værdi af mere end 11 mio. EUR med en betydelig stigning i anvendelsen af EPPO's rammekontrakter (82 specifikke kontrakter til en værdi af mere end 6,5 mio. EUR), hvilket i vid udstrækning skyldtes anvendelsen af EPPO's rammekontrakt om levering af tjenesteydelser inden for informationssystemer; bemærker, at kun én kontrakt vedrørende EPPO's sagsforvaltningssystem blev tildelt via et udbud med forhandling uden forudgående offentliggørelse af en udbudsbekendtgørelse på grund af særligt hastende omstændigheder;
13.	bemærker, at fremførslen af bevillinger fra den foregående manøvre i 2022 beløb sig til 10 969 680 EUR (24,4 % af EPPO's endelige budget for 2022), hvoraf 84,8 % blev brugt (9 307 392 EUR), og 15,2 % bortfaldt (sammenlignet med 21,4 % i 2022), og bemærker, at prognoserne tyder på endnu en fremførsel af betalingsbevillinger i 2024 (fremførslen fra 2023 til 2024 beløb sig til 9 392 989 EUR), indtil ydelserne er leveret; forstår, at delvist bortfald er en konsekvens af den gradvise etablering af EPPO's administrative praksis efter den finansielle autonomi, det opnåede i 2021; bemærker, at bortfaldne fremførselsbevillinger til de godkendte budgetter for 2022 og 2023 hverken kunne anvendes med eksisterende eller nye kontrakter eller synkroniseres med princippet om etårighed, idet planlægningen af de tilhørende udgifter, hovedsagelig i forbindelse med oversættelse, møder, tjenesterejser og eksterne kontrahenter, ikke kunne være nøjagtig på grund af manglende historiske data og tal og organisationens hurtige udvikling; glæder sig over, at den fortsatte styrkelse af EPPO's administrative kapacitet gradvist løser disse problemer, og at det forventede niveau af bortfaldne bevillinger vil falde i 2024, selv om det ikke er muligt at foretage et fuldstændigt skøn på forhånd på grund af karakteren af EPPO's operationelle aktiviteter;
14.	bemærker, at den europæiske chefanklager i 2023 efter forslag fra den administrerende direktør vedtog to budgetoverførsler af et samlet beløb på 1,2 mio. EUR, og at disse blev meddelt kollegiet til orientering;
15.	erkender behovet for tilstrækkelig budgetfleksibilitet for at kunne imødekomme uventede operationelle behov som i 2023 krigen i Ukraine, inflationspresset eller andre globale udfordringer og forstår, at EPPO gjorde brug af sine finansielle regler ved rettidig omfordeling af bevillinger gennem budgetændringer (én i juni og én i november) og gennem budgetoverførsler (én i september og én i december);
16.	gentager sin bemærkning om den forældede finansieringsoversigt fra 2017, som anses for ikke længere at være formålstjenlig på grund af en betydeligt undervurderet arbejdsmængde; minder om sin tidligere beslutning, hvori det understreges, at manglen på en midtvejsrevision af budgettet tvinger EPPO til at vente helt til afslutningen af budgetvedtagelsesprocessen med at få klarhed over, hvilket ressourceniveau det kan gennemføre i det efterfølgende år, og det begrænser EPPO's evne til at forudse forberedende budgetgennemførelsesaktiviteter såvel som de muligheder, der bør stilles til rådighed for at opnå maksimal fleksibilitet i udviklingen af en organisatorisk infrastruktur for et projekt, der er så nyskabende som EPPO; bemærker, at dette navnlig har konsekvenser for en tidlig igangsættelse af rekrutteringer og bl.a. forsinker fremskridtene hen imod fuld besættelse af alle stillinger samt for EPPO's generelle absorptionskapacitet;
17.	fastholder, at de budgetmæssige og menneskelige ressourcer, der tildeles EPPO, forventes at være tilstrækkelige til at muliggøre en effektiv og vellykket gennemførelse af dets mandat og den normale håndtering af de dermed forbundne administrative procedurer; gentager sin opfordring til Kommissionen om at gennemgå EPPO's budgetramme i tæt samarbejde med EPPO for at finde passende måder at støtte det på i sit arbejde; opfordrer Kommissionen til at afsætte yderligere ressourcer med begrundelse i det stigende antal komplekse sager, og understreger, at disse ressourcer ikke bør afhænge af revisionen af forordning (EU) 2017/1939 eller af EPPO's mandat, men snarere af betydningen af bekæmpelsen af organiseret kriminalitet og beskyttelsen af Unionens finansielle interesser i den næste FFR;
18.	understreger, at EPPO's aktiviteter bidrager til beskyttelsen af Unionens finansielle interesser og desuden forventes at inddrive beløb fra Unionens budget, som på grund af kriminelle aktiviteter ikke blev anvendt til det tilsigtede formål; tror på, at de beløb, der hidrører fra beslaglæggelses- og konfiskeringsforanstaltninger, som er vedtaget af de europæiske delegerede anklagere i medlemsstaterne, efter fradrag af de omkostninger, som medlemsstaternes myndigheder har afholdt til at gennemføre disse foranstaltninger, føres tilbage til Unionens budget i overensstemmelse med artikel 38 i forordning (EU) 2017/1939; mener, at de potentielle indtægter fra beslaglæggelses- og konfiskeringsforanstaltninger bør opføres i Unionens budget som ikkeformålsbestemte indtægter; opfordrer Kommissionen til at træffe de nødvendige foranstaltninger med de relevante nationale myndigheder for at muliggøre, at disse beløb opføres på Unionens budget;
19.	anerkender, at EPPO klart bidrager til europæisk merværdi hvad angår koordinering og samarbejde med medlemsstaterne om undersøgelse og retsforfølgning af forbrydelser mod Unionens finansielle interesser, og at EPPO i den henseende har opfyldt de mål, der er fastsat i forordning (EU) 2017/1939; forventer, at medlemsstaterne overholder de retlige forpligtelser og indberetter alle relevante sager til EPPO; bemærker med bekymring, at medlemsstaterne i flere tilfælde har meddelt, at strafbare handlinger, som havde negativ indvirkning på Unionens finansielle interesser, og som lå inden for EPPO's kompetence, var nationale sager; bemærker, at der er rejst spørgsmål om kompetencefordelingen mellem de nationale myndigheder og de europæiske delegerede anklagere i flere sager i en række lande; er bevidst om, at tilfælde af uenighed om EPPO's kompetencer i henhold til artikel 25, stk. 6, i forordning (EU) 2017/1939 skal afgøres af den samme nationale judicielle myndighed, som er ansvarlig for at afgøre, hvilken instans der har kompetence til retsforfølgning på nationalt plan; beklager, at de gældende procedurer og de nationale myndigheder, der har til opgave at træffe afgørelser i sådanne sager vedrørende kompetencekonflikter, i mange deltagende medlemsstater ikke er fastsat i overensstemmelse med forordning (EU) 2017/1939, og understreger, at den nationale myndighed, der har kompetence til at træffe afgørelse om kompetencefordelingen i tilfælde af kompetencekonflikter mellem EPPO og en national anklagemyndighed, kan drage en konklusion uden at anmode Domstolen om en præjudiciel afgørelse og i stedet kan træffe en afgørelse, der er bindende for EPPO, og påpeger, at dette er i strid med ånden i forordning (EU) 2017/1939, som fastsætter, at Domstolen i overensstemmelse med artikel 267 i TEUF har kompetence til at træffe en præjudiciel afgørelse om fortolkningen af bestemmelsen om kompetencekonflikter mellem EPPO og nationale myndigheder; mener, at der mangler juridisk klarhed i den nuværende situation; tilskynder alle medlemsstater til at arbejde tættere sammen med EPPO; understreger, at EPPO's kompetence er klart beskrevet i artikel 22, stk. 1 og 2, og i artikel 23 i forordning (EU) 2017/1939, og at alle medlemsstater skal overholde denne forordning; bemærker, at der, når medlemsstaterne er i tvivl om EPPO's kompetence i en bestemt sag, er mulighed for at anmode Domstolen om en præjudiciel afgørelse i henhold til artikel 267 i TEUF og artikel 42, stk. 2, litra c), i forordning (EU) 2017/1939; opfordrer indtrængende Kommissionen til i tilfælde af en overtrædelse af forordning (EU) 2017/1939 at forelægge sagen for Domstolen; bemærker med bekymring, at kompetencespørgsmålet kan sætte undersøgelsen i stå; er bekymret for, at beviser kan gå tabt, når sager sættes på pause; opfordrer Kommissionen til at indsamle oplysninger om sager, der vedrører kompetencekonflikter, til den evalueringsrapport, der skal forelægges i 2026;
20.	gentager, at artikel 91, stk. 6, i forordning (EU) 2017/1939 skal gennemføres korrekt, og understreger, at der skal tages hensyn til retsforfølgnings- og undersøgelsesudgifternes særlige karakter, herunder de ekstraordinære tilfælde, hvor EPPO's aktionsudgifter er reguleret af ovennævnte bestemmelse; forstår, at der i 2023 blev undertegnet en første finansieringsaftale inden for rammerne af et pilotprojekt om godtgørelse af krav fremsat i henhold til artikel 91, stk. 6, i forordning (EU) 2017/1939 om dækning af ekstraordinært dyre undersøgelsesforanstaltninger gennemført på nationalt plan på vegne af EPPO; påskønner, at den dertil hørende betaling blev revideret af Revisionsretten i forbindelse med 2023-revisionen og blev anset for at være lovlig og formelt rigtig;
Intern forvaltning, præstation og intern kontrol
21.	glæder sig over, at kollegiet i 2023 mødtes 22 gange og vedtog 73 afgørelser, herunder strategien for bekæmpelse af svig 2023-2025 og politikken for bekæmpelse af chikane for så vidt angår personalet og for så vidt angår medlemmer af kollegiet eller de europæiske delegerede anklagere;
22.	anerkender, at EPPO fortsatte sine bestræbelser på at indføre et system til overvågning af effektivitetsgevinster og omkostningsbesparelser, og bemærker, at det i 2023 iværksatte en gennemgang af de strategiske og operationelle planlægnings- og overvågningsprocesser for budgettet og aktiviteterne samt af rekrutteringsprocesserne for at opnå gevinster med hensyn til hastighed og erhvervede kompetencer; påpeger, at de gældende interne kontrolsystemer generelt er effektive;
23.	bemærker, at EPPO's interne revisor for ikkeoperationelle spørgsmål (IAS) i 2023 indledte en begrænset gennemgang af de enkelte sikkerhedskomponenter, som ligger til grund for revisionserklæringen, med henblik på at videreudvikle EPPO's sikkerhedsramme; tror, at denne opgave, som efter planen skulle færdiggøres i løbet af 2024, vil give anbefalinger om at opbygge en stærkere kapacitet, på grundlag af hvilken den anvisningsberettigede kan udstede en troværdig revisionserklæring;
24.	glæder sig over den benchmarking, som den interne revisionsfunktion (IAC) har gennemført ved at sammenligne EPPO's anvendte menneskelige ressourcer med en række andre EU-enheder og nationale anklagemyndigheder og ved hjælp af et standardiseret sæt søjler, der omfatter administrativ støtte og operationelle aktiviteter; bemærker, at IAC i 2023 testede det interne tilsynsmiljø og gennemførte de første interne revisioner som en analyse af arbejdsmiljøet og de interne kontroller i EPPO's decentrale kontor i Sofia, Bulgarien;
25.	gentager sit synspunkt om, at IAS og IAC bør koordinere deres indsats med henblik på at rådgive og bistå EPPO i forbindelse med etableringen af dets vigtigste centrale processer og opfyldelsen af dets mål;
26.	bemærker, at EPPO har udviklet sin egen indkøbskapacitet som følge af dets egne specifikke udbudsprocedurer, der blev iværksat i 2023, og forvalter sine egne specifikke kontrakter og ordresedler i forbindelse med gennemførelsen af eksisterende rammekontrakter, der blev undertegnet i 2023; bemærker, at EPPO sideløbende hermed fortsat benytter sin indkøbskapacitet gennem serviceleveranceaftaler med andre EU-institutioner, ‑organer, ‑kontorer og ‑agenturer og ved at indgå interinstitutionelle kontrakter med forskellige markedsoperatører;
27.	er bekendt med, at den administrerende direktør i 2023 fastsatte minimumsstandarder (vurderingskriterier) for hvert af de 17 principper for intern kontrol baseret på den integrerede ramme for kontrol foreslået af COSO i 2013 og fastsat ved EPPO's interne kontrolramme (ICF) som byggesten i EPPO's interne kontrolsystem; bemærker, at det konstateres, at 51 ud af 72 overholdelseskriterier er opfyldt, at der for så vidt angår 20 kriterier er visse elementer på plads, men at yderligere udvikling er ønskelig, og at der kun for så vidt angår ét kriterium ikke er konstateret nogen væsentlig gennemførelse; påskønner, at 71 % af den vedtagne ICF-vurdering er gennemført med succes, siden kollegiet vedtog den i marts 2021, mens der skal gøres en yderligere indsats for at få gennemført de resterende 29 % fuldt ud;
28.	glæder sig over, at der den 1. marts 2023 blev vedtaget en ajourført udgave af EPPO's strategi for bekæmpelse af svig 2023-2025, som fastsætter målene for bekæmpelse af svig på alle niveauer i organisationen i sammenhæng med en særlig handlingsplan, som er en del af EPPO's interne kontrolmiljø og overvåges regelmæssigt; påskønner den årlige gennemgang af handlingsplanen for strategien for bekæmpelse af svig, som EPPO's ansvarlige for intern kontrol foretager og rapporterer resultaterne af denne gennemgang til den administrerende direktør;
29.	er bekendt med, at EPPO i overensstemmelse med sine finansielle regler sikrer et passende niveau af finansielle transaktioner og udbudsprocedurer gennem efterfølgende kontrol af finansielle transaktioner (betalinger, forpligtelser og indtægtsordrer) og af udbudsprocedurer for perioden 1. januar til 31. december 2023;
30.	bemærker stigningen i antallet af indberetninger om kriminalitet til EPPO (4 187 i 2023 i forhold til 3 318 i 2022 og 2 832 i 2021) og som følge heraf stigningen i igangværende undersøgelser (1 371 i 2023 i forhold til 865 i 2022 og 567 i 2021) og i de anslåede tab (19,27 mia. EUR i 2023 i forhold til 14,1 mia. EUR i 2022 og 5,4 mia. i 2021); bemærker, at indberetningerne fra private (2 494, hvilket er 29 % mere end i 2022) og fra nationale myndigheder (1 562, hvilket er 24 % mere end i 2022) udgør den største andel af det operationelle input, der blev modtaget, men beklager, at indberetningerne fra andre EU-institutioner, ‑organer, ‑kontorer og ‑agenturer fortsat lå på et meget lavt niveau (108), hvilket tyder på, at der ikke blev opnået nogen væsentlig forbedring med hensyn til opdagelse og indberetning fra deres side; bemærker, at antallet af tiltaler (139 i 2023 sammenlignet med 87 i 2022 og 5 i 2021) sammen med de afgørelser om indefrysning, som EPPO har opnået (1,5 mia. EUR sammenlignet med 359,1 mio. EUR i 2022 og 147 mio. EUR i 2021), er tegn på EPPO's stigende præstationsniveau;
31.	bemærker, at EPPO's sagsmængde i 2023 næsten fordobledes i forhold til 2022 og nåede op på 1 927 igangværende undersøgelser; roser EPPO's udbytterige aktiviteter i 2023, som omfattede 139 tiltaler, 339 momsrelaterede sager og over 200 undersøgelser i forbindelse med gennemførelsen af NextGenerationEU; bemærker endvidere, at EPPO begyndte at retsforfølge flere gerningsmænd til svig mod Unionen ved de nationale domstole;
32.	bemærker, at 48 sager blev afsluttet med en domfældelse i 2023 (sammenlignet med 20 sager i 2022), og at 60 mio. EUR var det konfiskerede beløb (sammenlignet med 2 mio. EUR i 2021); understreger betydningen af en systematisk rapportering om opfølgningen på disse sager for så vidt angår de vedtagne finansielle foranstaltninger (konfiskation og inddrivelse) for at få en klarere forståelse af virkningen af EPPO's tiltag; glæder sig over de tiltag, som EPPO og Kommissionen har iværksat for at strømline deres kommunikation og gøre den egnet til behovene i forbindelse med eventuelle administrative procedurer for vedtagelse af foranstaltninger til genopretning af Unionens budget, som er ramt af økonomisk kriminalitet; gentager sin opfordring til Kommissionen om at bistå EPPO med overvågnings- og opfølgningsaktiviteter på en sådan måde, at EPPO's begrænsede ressourcer ikke ledes bort fra dets undersøgelses- og retsforfølgningsopgaver; tilskynder EPPO til, hvor det er muligt og hensigtsmæssigt, at indgå i et bedre samarbejde med andre komponenter i strukturen for bekæmpelse af svig, såsom Eurojust og Europol, eller til – via OLAF – at gøre brug af de koordineringstjenester for bekæmpelse af svig, som er oprettet i medlemsstaterne, til at overvåge resultaterne af sine undersøgelser;
33.	understreger den afgørende rolle, som inddrivelse af aktiver spiller med hensyn til at opnå en troværdig afskrækkende indvirkning på organiseret kriminalitet; glæder sig over, at EPPO deltager i internationale netværk med henblik på yderligere at fremskynde sine operationer vedrørende inddrivelse af aktiver; understreger nødvendigheden af, at Kommissionen opfordrer EPPO til at deltage i det nyoprettede samarbejdsnetværk om inddrivelse og konfiskation af aktiver; bemærker, at rettidig og effektiv efterforskning og retsforfølgning af svigagtig kriminalitet kan generere betydelige besparelser for Unionens budget og for medlemsstaternes budgetter;
34.	er bekymret over det stigende antal EPPO-undersøgelser vedrørende gennemførelsen af genopretnings- og resiliensplaner (der var 233 undersøgelser ved udgangen af 2023 sammenlignet med 15 undersøgelser ved udgangen af 2022) og de anslåede finansielle tab i tilknytning hertil (1,86 mia. EUR); er navnlig bekymret over, at medlemsstaterne på trods af det høje antal undersøgelser i øjeblikket ikke er forpligtet til at indberette sager vedrørende genopretnings- og resiliensfaciliteten til Kommissionen via systemet til indberetning af uregelmæssigheder (IMS); minder om forpligtelsen til at indberette alle tilfælde af svig, der påvirker genopretnings- og resiliensfaciliteten, til EPPO og understreger, at sådanne tilfælde også er relevante for foranstaltninger i relation til systemet for tidlig opdagelse og udelukkelse; understreger, at EPPO's arbejdsbyrde, som oprindeligt blev undervurderet, er steget betydeligt og forventes at fortsætte med at stige, navnlig på grund af det stigende antal sager vedrørende genopretnings- og resiliensfaciliteten, og at relevante analyser tyder på en mulig eksponentiel stigning i antallet af tilfælde af svig, korruption, dobbeltfinansiering og interessekonflikter i de kommende år; opfordrer EPPO til systematisk at analysere og identificere mønstre for svig i medlemsstater, hvor der er blevet opdaget flere tilfælde under genopretnings- og resiliensfaciliteten, og til at give medlemsstaterne, Kommissionen og Taskforcen for Genopretning og Resiliens besked om disse mønstre med henblik på at styrke forebyggende foranstaltninger til at mindske risikoen for svig; opfordrer EPPO, Kommissionen og OLAF til at arbejde tæt sammen for i videst muligt omfang at minimere indvirkningen af en sådan svigagtig adfærd på Unionens budget og sikre opfyldelsen af genopretnings- og resiliensfacilitetens mål; minder om sin opfordring til Kommissionen om at yde passende vejledning til EPPO om, hvordan det kan støtte og fremme indførelsen af afhjælpende foranstaltninger, som følger efter EPPO's uafhængige undersøgelse og retsforfølgning af svig, der påvirker genopretnings- og resiliensfaciliteten, og til at holde budgetmyndigheden underrettet om, hvilke muligheder der findes;
35.	forstår, at EPPO reagerede på Parlamentets opfordring til et bedre overvågningssystem og øget opfølgning på undersøgelser og retsforfølgning ved at iværksætte et projekt om digitale statistiske værktøjer, som ville muliggøre en bedre anvendelse af de data, det behandler, og ved at udvikle en strategisk analysekapacitet til at indkredse mønstrene for svig; deler EPPO's standpunkt om, at succesen med disse bestræbelser er direkte knyttet til de tilgængelige ressourcer, og opfordrer Kommissionen til at tage højde for disse aktiviteter og de dermed forbundne omkostninger i forbindelse med de fremtidige forslag til forordning (EU) 2017/1939 og til budgetbevillinger;
36.	påskønner EPPO's indsats for at fastlægge nøgleresultatindikatorer (KPI'er) for både operationelle og administrative aktiviteter med specifikke mål som følge af dets særegne forretningsmodel; fastholder sin bemærkning om, at de operationelle aktiviteter også skal indeholde en specifik henvisning til de beløb, der er inddrevet til Unionens budget, hvis beskyttelse i sidste ende udgør eksistensberettigelsen af den struktur for bekæmpelse af svig, som EPPO er en vigtig komponent i; forstår, at overvågnings- og opfølgningstiltag, herunder rapportering om inddrivelsesresultaterne, ikke hører under EPPO's ansvarsområde og kræver ressourcer og specifikke beføjelser, som ikke er en del af EPPO's opgavebeskrivelse; anmoder Kommissionen om at støtte EPPO i at finde frem til indikatorer, som er knyttet til opfyldelsen af denne væsentlige opgave, idet det understreges, at et bedre overvågningssystem og flere data af god detaljeringsgrad og aggregeret i klynger efter typen af forseelse, interessesektor eller geografisk område kan gøre det muligt at gøre virkningen af EPPO's undersøgelser mere håndgribelig og at indkredse mønstre for svig;
Menneskelige ressourcer, ligestilling og personalets trivsel
37.	bemærker den opadgående tendens i antallet af ansatte, som steg fra 58 i 2020 til 122 i 2021, til 217 ved udgangen af 2022 og til 238 ved udgangen af 2023; er bekendt med, at EPPO for 2023 anmodede budgetmyndigheden om nedlæggelse af 20 stillinger som kontraktansatte og oprettelse af 20 stillinger som midlertidigt ansatte, hvilket blev imødekommet og gennemført samme år og resulterede i, at det samlede antal medarbejdere forblev uændret (248, heraf 171 midlertidigt ansatte, 48 kontraktansatte og 29 udstationerede nationale eksperter), med en anden tildeling af stillinger (191 midlertidigt ansatte, 28 kontraktansatte og 29 udstationerede nationale eksperter); påpeger imidlertid, at EPPO efter nogle konstaterede sikkerhedsmæssige svagheder i maj 2023 anmodede om et ændringsbudget og yderligere stillinger med henblik på at forbedre den fysiske sikkerhed, informations- og cybersikkerheden på centralt og decentralt plan, og at kun otte ud af de 21 identificerede sikkerhedsstillinger (1 AD 9, 4 AD 6 og 3 AST 3) blev tildelt i november 2023 til yderligere sikkerhedsimplementeringer, som blev afsluttet i 2024;
38.	påpeger, at besættelsesgraden på hovedkontoret i 2023 var på 92,97 %, hvoraf 238 var ansatte, sammenlignet med 256 budgetterede stillinger; bemærker, at 130 ud af de 140 europæiske delegerede anklagere i stillingsfortegnelsen var tiltrådt ved udgangen af 2023, og at yderligere 10 startede i begyndelsen af 2024, så besættelsesgraden nåede op på 100 %; konstaterer, at EPPO styrkede sin kapacitet til at gennemføre rettidige og gennemsigtige ansættelsesprocedurer ved at afslutte 24 udvælgelsesprocedurer i 2023 og indsluse 45 vedtægtsomfattede medarbejdere og 8 nye europæiske anklagere, mens der blev udnævnt 35 nye europæiske delegerede anklagere;
39.	noterer sig, at personaleudskiftningen (for midlertidigt ansatte og kontraktansatte) i december 2023 var på 4,62 % [footnoteRef:15], idet der registreredes i alt 11 fratrædelser i løbet af året, som hovedsagelig var begrundet i ansættelse i en anden institution (fire tilfælde) og i højere rangerende stillinger, som blev tilbudt i andre EU-institutioner (syv tilfælde); bemærker, at den vigtigste underliggende årsag til denne udskiftning er særegenheden af det luxembourgske arbejdsmarked, som har en meget begrænset talentmasse og et lille udbud af specialiserede kompetencer; [15: 	Ifølge den konsoliderede årlige aktivitetsrapport for 2023 var personaleudskiftningen på 5,9 % for midlertidigt ansatte og kontraktansatte.] 

40.	anerkender Kommissionens bestræbelser på at imødekomme EPPO's anmodninger om yderligere stillinger; mener, at perspektiverne for arbejdsbyrden indikerer, at der er behov for yderligere ressourcer, navnlig i betragtning af sagsefterslæbet og yderligere sager vedrørende genopretnings- og resiliensfaciliteten og vidtrækkende momssvig, og også i betragtning af, at de administrative og centrale støttefunktioner forventes at vokse i overensstemmelse med det øgede operationelle personale; påpeger risikoen for at undervurdere behov og kapaciteter; bemærker, at udgifterne til vikarer og eksterne tjenesteydere, der arbejdede i EPPO's lokaler i 2023, nåede op på 4 235 242 EUR; tilskynder Kommissionen og EPPO til at finde en holdbar langsigtet løsning, der giver mulighed for kontinuitet, bevarer fortroligheden og fastholder indbyggede kompetencer; påskønner, at EPPO's ekstra operationelle behov er integreret fuldt ud i EPPO's enhedsprogrammeringsdokument for 2024-2026 og i EPPO's budgetanmodninger;
41.	bemærker med bekymring, at det luxembourgske arbejdsmarked er meget konkurrencepræget, at de økonomiske vilkår, som EU-forvaltningen tilbyder, ikke er attraktive i forhold til det lokale marked (som er genstand for forskellige lønindeksreguleringer i løbet af året) og ikke tager passende hensyn til de høje leveomkostninger i Luxembourg, som er blevet endnu vanskeligere på grund af inflationen og de øgede boligudgifter; bemærker, at EPPO ikke kan tilbyde sine ansatte en karrierevej til at blive EU-tjenestemænd, og at dets stillinger derfor er endnu mindre attraktive end dem i de fire andre EU-institutioner, der har hjemsted i Luxembourg; understreger, at dette enten resulterer i et meget begrænset antal ansøgninger til ledige stillinger eller i, at de udvalgte ansøgere afviser ansættelsestilbuddet, når de har modtaget det, på grund af de høje leveomkostninger; opfordrer EPPO og Kommissionen til at gennemføre foranstaltninger, der øger EPPO's tiltrækningskraft for højt kvalificerede fagfolk med international erfaring, eksempelvis det boligtilskud til personale i lavere lønklasser, som budgetmyndigheden har godkendt for 2025 som anbefalet af den interinstitutionelle gruppe på højt plan; bemærker overrepræsentationen af visse nationaliteter blandt personalet;
42.	bemærker, at der ved udgangen af 2023 overordnet set var en passende geografisk balance og kønsbalance blandt de 238 ansatte (med 137 mænd og 101 kvinder); fastholder, at nationalitetsfordelingen blandt EPPO's medarbejdere skal overvåges løbende af dem, der ansætter nye medarbejdere, i bestræbelserne på at sikre balance, navnlig i lyset af den ulige fordeling af ansøgere og af, at Italien (34), Rumænien (33), Grækenland (26) og Belgien (24) er overrepræsenteret blandt de 26 forskellige nationaliteter; tilskynder EPPO til at indføre proaktive foranstaltninger for at sikre en afbalanceret repræsentation af nationaliteter blandt sit personale, som afspejler de deltagende medlemsstaters mangfoldighed; giver udtryk for bekymring over kønsfordelingen i de ledende stillinger (fire mænd og én kvinde) og opfordrer til, at dette spørgsmål tages op inden for rammerne af den overordnede mangfoldighedsstrategi; opfordrer til offentliggørelse af en årlig rapport opdelt på køn, nationalitet og beskæftigelseskategori, som skal indeholde konkrete foranstaltninger med henblik på at lukke huller inden for rekruttering og karriereudvikling og overvåge og korrigere ubalancer;
43.	er bekendt med, at beslutningen om at indføre en strategi for mangfoldighed og inklusion blev truffet i 2023, og at udviklingen af strategien skulle gennemføres i løbet af 2024; tilskynder EPPO til at gøre fremskridt med vedtagelsen af den og til regelmæssigt at iværksætte undersøgelser blandt sine medarbejdere ved at fremme peerevaluering med andre komponenter i Unionens struktur for bekæmpelse af svig, såsom Eurojust, OLAF og Europol; forstår, at EPPO's politik for mangfoldighed og inklusion vil være baseret på chartret fra EU-agenturernes netværk om mangfoldighed og inklusion, som blev vedtaget i marts 2023, og har tiltro til, at den generelt vil fremme mangfoldighed for at gøre arbejdspladsen mere attraktiv for kandidater med særlige behov; gentager sin anmodning til EPPO om hurtigst muligt at vedtage dets charter om mangfoldighed og inklusion i betragtning af personaleforøgelsen i 2023;
44.	bemærker, at 341 ud af 396 medarbejdere, herunder midlertidigt ansatte, kontraktansatte, udstationerede nationale eksperter og europæiske delegerede anklagere (sammenlignet med 275 ud af 332 i 2022) var udsendt til undersøgelsesaktiviteter ved udgangen af 2023 (dvs. 86,10 % sammenlignet med 82,83 % i 2022 og 86 % i 2021), mens 55 ansatte (sammenlignet med 57 i 2022) var beskæftiget med administrative støtte- og kontrolfunktioner;
45.	glæder sig over udnævnelsen af otte nye europæiske anklagere og 35 nye europæiske delegerede anklagere til EPPO i 2023; gentager, at EPPO kun kan udfylde sin rolle, hvis det har fuld retslig uafhængighed, hvilket følger af en meritbaseret og objektiv udnævnelsesprocedure; tilskynder medlemsstaterne til at bidrage til EPPO's fulde uafhængighed i den henseende;
46.	fastholder, at udnævnelsen af europæiske delegerede anklagere er et fælles ansvar for EPPO og medlemsstaterne; understreger, at udnævnelsesproceduren altid skal overholde artikel 17 i Rådets forordning (EU) 2017/1939 og princippet om national procesautonomi;
47.	fremhæver behovet for større karriereudviklingsmuligheder for europæiske delegerede anklagere for at tiltrække og fastholde erfarne fagfolk; opfordrer til forbedrede ansættelsesvilkår, herunder en klar karrierevej og standardisering af socialsikrings- og pensionsordninger på tværs af de deltagende medlemsstater, for at sikre, at nationale lønforskelle ikke afholder kvalificerede kandidater fra at ansøge;
48.	glæder sig over, at antallet af europæiske delegerede anklagere i løbet af 2023 og begyndelsen af 2024 nåede op på det oprindeligt planlagte antal på 140; glæder sig over beslutningen om at bringe de europæiske delegerede anklageres løn på linje med lønnen for EU-tjenestemænd med et tilsvarende ansvarsniveau, i stedet for 80 % af EU-tjenestemændenes løn som oprindeligt fastsat; er af den opfattelse, at denne afgørelse øger tiltrækningskraften af funktionen som europæisk delegeret anklager og baner vejen for ansættelse af mere erfarne nationale anklagere, hvis nationale løn var højere end den løn, som EPPO tilbød, og i mellemtiden mindsker EPPO's administrative byrde i forbindelse med gennemførelsen af artikel 16, stk. 1, i ansættelsesvilkårene for de europæiske delegerede anklagere, som fastsætter, at der i tilfælde af en samlet nettoløn, der er lavere end den nationale løn, ydes et supplerende beløb for at sikre, at aflønningen svarer til deres tidligere niveau;
49.	understreger, at udvælgelsesprocessen for europæiske anklagere og europæiske delegerede anklagere ikke forvaltes selvstændigt af EPPO, fordi de europæiske anklagere indstilles af medlemsstaterne og derefter udnævnes af Det Europæiske Råd, mens de europæiske anklagere indstilles af medlemsstaterne og udnævnes af kollegiet; fastholder, at kvalificerede kandidaters ansøgning til stillingerne som europæiske delegerede anklagere kunne styrkes, og at processen kunne blive mere selektiv, hvis der indførtes et klart karriereperspektiv og en mere gunstig forvaltningsmæssig disciplin med hensyn til socialsikring og sygesikring; gentager, at etableringen af en særstatus for europæiske delegerede anklagere ville være i overensstemmelse med karakteren af deres retslige funktion og bidrage til at gøre disse stillinger mere attraktive; opfordrer Kommissionen til at foreslå passende løsninger i tilfælde af en ændring af forordning (EU) 2017/1939;
50.	forstår, at hver enkelt medlemsstat (i henhold til artikel 96, stk. 6, i forordning (EU) 2017/1939) er forpligtet til at indføre ordninger af lovgivningsmæssig eller administrativ art for at opretholde de europæiske delegerede anklageres tilhørsforhold og dækning, herunder eventuelle bidrag til de relevante nationale socialsikrings-, pensions- og forsikringsordninger, men at en række medlemsstater endnu ikke har opfyldt denne forpligtelse fuldt ud; opfordrer derfor Kommissionen til at foreslå en effektiv løsning på de europæiske delegerede anklageres ufuldstændige socialsikring og sygesikring i forbindelse med revisionen af forordning (EU) 2017/1939;
51.	bemærker, at der blev indgivet fem klager over udnævnelsen af europæiske delegerede anklagere til Domstolen indtil 2023, hvoraf tre blev afsluttet (enten afvist eller trukket tilbage), og én blev afvist, men at der i øjeblikket verserer en anke ved Domstolen, og at det sidste søgsmål med påstand om annullation af kollegiets afgørelse om at afvise udnævnelsen af en person, der er indstillet som europæisk delegeret anklager af en medlemsstat, blev taget til følge i juli 2024 på grund af manglende begrundelse i kollegiets afgørelse, og at der pågår en analyse af, hvordan annullationen skal gennemføres; konstaterer, at der ikke er nogen nye klager ved Retten vedrørende udnævnelser til EPPO;
52.	bemærker, at EPPO's lærings- og udviklingsstrategi med sigte på at fremme en kultur med vedvarende læring og lette den løbende vurdering og tilpasning af personalets skiftende læringsbehov blev lanceret i 2023 sammen med pilotanalysen af læringsbehovene;
53.	bemærker med hensyn til de foranstaltninger og politikker, der er indført for at beskytte personalets fysiske og mentale trivsel, at alle foranstaltninger i 2023 var genstand for revidering og høring af alle involverede aktører (personaleudvalget, personalet generelt og ledelsen) med henblik på at finde en balance mellem forventningerne og EPPO's virkelighed som en voksende organisation i hastig forandring; bemærker, at EPPO anvender en flekstidsordning og en standardordning for arbejde hjemmefra, som fastsætter én dags telearbejde pr. uge som udgangspunkt og højst tre dage om ugen, plus udvidelser, som kan accepteres i lyset af alvorlige helbredsmæssige eller familiemæssige begrænsninger; bemærker, at de nuværende rammer også omfatter 10 dages arbejde fra et sted væk fra tjenestestedet i et givet år, som skal anvendes uden at være knyttet til andre fraværsdage; mener, at EPPO's nuværende arbejdsvilkår gør det muligt for personalet at drage fordel af digitale løsninger ved at integrere en god grad af autonomi i tilrettelæggelsen af arbejdsmønstre, lette foreningen af privatliv og arbejdsliv og fremme team-moral og holdånd; glæder sig over den igangværende udvikling af en trivselspolitik, som skal indeholde et afsnit om trivsel for medarbejdere, der nyder godt af telearbejde;
54.	fremhæver, at der i andet halvår af 2023 som foreslået af Parlamentet fandt en åben høring sted om fleksible arbejdsordninger, og at de afgørelser, der blev vedtaget i 2021 og 2022, efterfølgende blev revideret; bemærker, at den administrerende direktør under hensyntagen til input fra alle aktører indarbejdede ajourføringer i bestemmelserne i december 2023; bemærker, at ændringerne omfattede udvidelsen af begrebet »telearbejdssted« (fra 2 til 2,5 timers tids-/afstandsradius omkring EPPO's hovedkontor) og indførelsen af hybride arbejdsordninger for vikarer; bemærker, at der ikke blev vedtaget yderligere ændringer kollegiets afgørelser i betragtning af, at den administrerende direktørs afgørelser allerede havde formaliseret konklusionerne fra personalehøringerne;
[bookmark: _heading=h.3znysh7]55.	bemærker, at der efter Parlamentets opfordringer er planlagt en undersøgelse af personalets tilfredshed (engagement) i første kvartal af 2025; forstår, at EPPO's personaleudvalg også har gennemført en undersøgelse af personalets prioriteter, og opfordrer til en mere intensiv dialog for at forbedre forholdet mellem arbejds- og privatliv;
56.	glæder sig over, at der ikke er indberettet nogen tilfælde af udbrændthed eller chikane, og at antallet af langtidssygemeldinger er meget begrænset; glæder sig over EPPO's bevidsthed om dets pligt til at sikre fremme og bevarelse af sundhed og trivsel for hele personalet såvel som de overvågningspraksisser, der er nødvendige for at opnå en sådan forståelse, som tager hensyn til ikkeafholdt årlig ferie, overførsel af årlig ferie og fravær, antallet af medarbejdere på langvarig sygeorlov og fraværets varighed; minder om vigtigheden af at fastlægge en klar og struktureret procedure for indberetning af tilfælde af chikane fra den europæiske chefanklager og de europæiske anklagere, og at hele personalet oplyses om denne;
57.	bemærker, at EPPO's hovedkvarter i begyndelsen af 2023 gennemførte et pilotprojekt vedrørende praktikophold, og at EPPO's sektor for juridiske tjenester var vært for to praktikanter efterfulgt af yderligere to i marts og september 2023, som havde lønnede praktikophold med fysisk tilstedeværelse i fem måneder; bemærker, at der på grundlag af de positive konklusioner fra pilotprojektet blev udarbejdet en praktikpolitik, som blev godkendt i 2024, efterfulgt af en første cyklus af reelle praktikanter samme år; bifalder initiativet med at igangsætte en eksperimentel relationsopbygning med det lokale universitet, og opfordrer, hvis dette bliver en succes, til en udvidelse til flere universiteter i hele EU, hvilket kunne frembyde interessante perspektiver med henblik på yderligere at udvikle de tidlige talentprogrammer for mangfoldighed; understreger, at de høje leveomkostninger i Luxembourg indebærer en betydelig hindring for potentielle praktikanter; understreger, at praktikophold bør aflønnes i overensstemmelse med Europa-Parlamentets beslutning af 14. juni 2023 med henstillinger til Kommissionen om praktikophold af høj kvalitet i Unionen (2020/2005(INL)), hvori der opfordres til, at alle praktikophold i Unionen aflønnes;
58.	glæder sig over personaleudvalgets intense aktiviteter, den endelige vedtagelse af dets interne forretningsorden, lanceringen af personaleudvalgets første »åbent hus«-møde, iværksættelsen af den første personaleundersøgelse for hele EPPO, personaleudvalgets repræsentanters deltagelse i udvælgelsesprocedurerne, revideringen med tilbagevirkende kraft af alle de generelle gennemførelsesbestemmelser, som EPPO havde vedtaget før oprettelsen af personaleudvalget, og indgivelsen af input om intern omstrukturering, arbejdstid og hybridarbejde, gennemførelsesbestemmelser og forbedring af arbejdsvilkårene;
59.	forstår, at EPPO gør fremskridt hen imod færdiggørelsen af en forretningskontinuitetsplan, som indgår i Unionens forvaltningsstandarder, og opfordrer indtrængende EPPO til at vedtage den uden yderligere forsinkelse;
Etiske rammer og gennemsigtighed
60.	forstår, at EPPO's etiske rammer opbygges lidt efter lidt; bemærker, at kerneværdierne i disse etiske rammer er klart fastsat i adfærdskodekser, som beskriver de adfærdsstandarder, der forventes af medarbejdere på alle niveauer; bemærker også, at de etiske rammer beror på EPPO's kodeks for god forvaltningsskik, dets strategi for bekæmpelse af svig og et uddannelsesprogram om etik, som omfatter chikane, whistleblowing, forebyggelse af interessekonflikter og andre etiske spørgsmål; beklager, at EPPO's personale ikke er forpligtet til at deltage i dette uddannelsesprogram, hvilket ville sikre en ensartet forståelse og anvendelse af EPPO's adfærdskodekser; opfordrer EPPO til at rette op på denne situation;
61.	noterer sig EPPO's engagement i bevidstgørelsestiltag for personalet om de etiske rammer og relaterede spørgsmål; tilskynder EPPO til at gøre det obligatorisk for europæiske anklagere og europæiske delegerede anklagere at deltage i sådanne kurser, når de indtræder i deres stilling; mener, at den interne dialog skal intensiveres;
62.	bemærker, at der ikke blev opdaget nogen reelle tilfælde af interessekonflikter i 2023; er bekendt med, at der er blevet indført særlige formularer til erklæringer om interessekonflikter, og at der gælder regler om interessekonflikter for medlemmerne af kollegiet, de europæiske delegerede anklagere samt medarbejdere i de operationelle enheder og andre følsomme stillinger; glæder sig over den igangværende udvikling af en struktureret politik vedrørende interessekonflikter og opfordrer EPPO til at færdiggøre vedtagelsen heraf; opfordrer til, at der gennemføres et obligatorisk årligt genopfriskningskursus i etik og integritet for hele EPPO's personale;
63.	opfordrer indtrængende EPPO til at styrke sine interne integritetsrammer ved at give tilladelse til offentliggørelse af alle højtstående embedsmænds, herunder kollegiemedlemmernes, finansielle interesser og eksterne aktiviteter; opfordrer til en periodisk revision af disse oplysninger for at identificere og afbøde potentielle risici for utilbørlig påvirkning;
64.	forstår, at EPPO søger at forhindre svingdørssituationer, navnlig ved at tilslutte sig den strenge anvendelse af bestemmelserne i personalevedtægten, som er beskrevet i alle EPPO's kontrakter, herunder ad hoc-fratrædelsesformularer, som angiver de forpligtelser, der gælder efter ansættelsesforholdets ophør; glæder sig i den forbindelse over vedtagelsen i 2023 af retningslinjerne for EPPO's personale om eksterne aktiviteter og opgaver, som finder anvendelse på aktiviteter uden for EPPO's ansvarsområde, der ikke anses for at vedrøre hobbyer eller fritidsaktiviteter;
65.	opfordrer til, at der indføres en mere robust svingdørspolitik, herunder en forlænget afkølingsperiode på mindst to år for højtstående EPPO-tjenestemænd, inden de kan påtage sig beskæftigelse i den private sektor, som har tilknytning til EPPO's undersøgelser; anmoder om, at EPPO foretager en årlig gennemgang af overholdelsen af disse begrænsninger efter fratrædelse;
66.	opfordrer EPPO til at vedtage en særlig procedure for whistleblowing og bekæmpelse af repressalier for at integrere gennemførelsesbestemmelserne til personalevedtægten, der er vedtaget af kollegiet (kollegiets afgørelse 2021/077 om retningslinjer for whistleblowing, der finder anvendelse i EPPO), og til at ledsage artikel 45.12 i EPPO's finansielle bestemmelser (om fastlæggelse af de foranstaltninger, der skal træffes under de givne omstændigheder) med henblik på at tilsikre en tryg og beskyttet arbejdsplads; glæder sig over initiativet til at intensivere den interne kommunikation om det første netværk af fortrolige rådgivere og om bestemmelserne om bekæmpelse af chikane samt til alle nationale europæiske delegerede anklageres assistenter om whistleblowermekanismen for overtrædelser af EPPO's mandat;
Digitalisering, cybersikkerhed og databeskyttelse
67.	beklager EPPO's situation for så vidt angår dets IT-autonomi, som påvirkes negativt af den beslutning, der er truffet af Kommissionens Generaldirektorat for Digitale Tjenester (»GD for Digitale Tjenester«, tidligere DIGIT) om at indstille leveringen af assistance til den digitale arbejdsplads; påpeger, at IT-autonomi for EPPO kræver yderligere menneskelige og finansielle ressourcer, som hidtil ikke er blevet bevilget på grund af den begrænsning, der er indført for de samlede disponible budgetmidler på de pågældende budgetposter; beklager, at EPPO på grund af risiciene for dets operationelle aktiviteter var nødt til at etablere sin egen digitale tjenestekapacitet for at kunne tage imod de ekstra menneskelige ressourcer, som det fik tildelt på baggrund af Polens og Sveriges deltagelse;
68.	bemærker, at EPPO's oprindelige tilgang var at prioritere ressourcer til etablering og drift af strengt nødvendige digitale tjenester knyttet til dets operationelle aktiviteter, f.eks. dets sagsforvaltningssystem i erkendelse af, at EPPO's digitale tjenester, som i det mindste delvist afviger fra Kommissionens, på mellemlang sigt ville have krævet en skræddersyet tilgang; bemærker, at Kommissionens afbrydelse af assistancen sker i den afgørende fase af konsolideringen af EPPO's oprettelse;
69.	forstår, at EPPO's Enhed for IT, Sikkerhed og Virksomhedstjenester i 2023 fortsatte gennemførelsen af to store programmer: IT-autonomiprogrammet med henblik på at tilbyde et fuldstændigt katalog over administrative IT-tjenester, der fuldt ud forvaltes internt, og EPPO's program for sagsforvaltningssystemet (CMS) med henblik på at videreudvikle digitaliseringen af organisationen inden for dens kerneforretningsområde; anerkender, at EPPO i 2023 fortsatte med at forberede sig på en gradvis overgang fra en digital arbejdsplads, der blev stillet til rådighed af GD for Digitale Tjenester, til en løsning, der ejes og drives af EPPO; er klar over, at budgetmyndigheden ikke bevilgede de ressourcer, der var nødvendige for at gennemføre denne ændring, selv om de var medtaget i EPPO's budgetanmodning for 2023; bemærker, at EPPO efter meddelelsen fra GD for Digitale Tjenester indledte forhandlinger for at finde en løsning, som dog endnu ikke er opnået;
70.	påskønner, at Kommissionen midlertidigt har forlænget leveringen af IT-tjenester indtil juni 2025, men fastholder, at outsourcing af disse tjenester ikke er en optimal løsning i den nuværende situation; forstår, at ikke kun sikkerheds- og fortrolighedsrelaterede argumenter, men også rent økonomiske aspekter, indbyder til, at afgørelsen tages op til fornyet overvejelse, fordi outsourcing forekommer meget dyrere end den interne løsning, og indførelsen heraf, efter at GD for Digitale Tjenester ophører med at levere deres tjenester, vil blive forvaltet af EPPO; understreger, at de komplekse forvaltningsmæssige aspekter, EPPO's manglende erfaring og den decentraliserede sammensætning af EPPO med europæiske delegerede anklagere og nationale europæiske delegerede anklageres assistenter mange steder i Unionen vil kræve et mere relevant budget og en længere overgangsperiode for at gennemføre den foretrukne interne løsning;
71.	gentager sin opfordring til GD for Digitale Tjenester om ikke at afbryde sin støtte til EPPO, før EPPO har sit eget pålidelige IT-system; anser det for helt afgørende at undgå tab af data og at holde EPPO fuldt operationelt i forbindelse med overgangen mellem IT-tjenesteudbydere; fastholder, at der skal sikres tydelig kommunikation og operationel koordinering om overgangen, som involverer det højeste beslutningsniveau i Kommissionen og EPPO; anmoder Kommissionen og EPPO om at nå til enighed om en gradvis overlevering af kompetencer med henblik på en gnidningsløs og kontinuerlig overgang i perioden efter forlængelsen, som kan forlænges efter juni 2025;
72.	bemærker, at EPPO's anmodninger om yderligere faste stillinger for at udfylde det hul, der vil opstå som følge af GD for Digitale Tjenesters assistanceophør, blev afvist i januar 2023, da EPPO anmodede om 45 stillinger til stillingsfortegnelsen, og i slutningen af februar 2024, hvor en anmodning om et ændringsbudget for 2024 på 2,98 mio. EUR og 37 stillinger til stillingsfortegnelsen også blev afvist; bemærker, at løsningen med at ansætte kontrahenter, der allerede arbejder i EPPO's lokaler, kan være en del af en midlertidig løsning for at håndtere GD for Digitale Tjenesters assistanceophør, men selv om denne tilgang vil give operationel kontinuitet i øjeblikket, bør den ikke opfattes som en endelig løsning for EPPO i betragtning af den ekstremt følsomme karakter af dets aktiviteter og behovet for at sikre kontinuiteten og pålideligheden af dets digitale tjenester såvel som det højeste niveau af sikkerhed for dets IT-infrastruktur, -systemer og -udstyr; deler den opfattelse, at afvisningen af EPPO's budgetanmodninger er udtryk for forskelle i vurderingen af problemet, som har negativ indvirkning på EPPO's operationelle aktiviteter og udgør en potentiel omdømmemæssig risiko for Unionen, hvis den resulterer i en svækkelse af EPPO's operationelle kapacitet;
73.	forstår, at alle europæiske delegerede anklagere skal anvende eventuelle nationale sagsforvaltningssystemer og EPPO's sagsforvaltningssystem, som er forskellige databaser, der er underlagt forskellige adgangsrettigheder; mener, at denne situation øger den daglige kompleksitet i dataforvaltningen; er også bekendt med, at alle sagsmapper skal digitaliseres af de europæiske delegerede anklagere ved hjælp af nationale digitale værktøjer og i overensstemmelse med national ret for at gøre det muligt at behandle og udveksle oplysninger mellem de europæiske delegerede anklageres og EPPO's centrale tjenester; glæder sig i den forbindelse over den formelle oprettelse af statussen som assistent for en europæisk delegeret anklager i den officielle organisationsplan, som giver disse assistenter (personale i det nationale kontor) direkte adgang til EPPO's sagsforvaltningssystem og dermed frigør de europæiske delegerede anklagere for administrative opgaver og skaber grundlag for øget nøjagtighed og konsistens i sagsdata mellem de to sagsforvaltningssystemer; er af den opfattelse, at vejen mod integration mellem EPPO's sagsforvaltningssystemer og nationale sagsforvaltningssystemer ville blive lettet ved en passende revision af lovgivningen, og at disse skridt ville øge effektiviteten af EPPO's undersøgelser; bemærker imidlertid, at en sådan integration først og fremmest kan være et spørgsmål om at anvende kompatible teknologiske løsninger i de forskellige medlemsstater, som hænger sammen med den faktiske digitaliseringsgrad af retssager i disse medlemsstater; bemærker, at byrden af iboende omkostninger i øjeblikket deles, idet det nationale budget dækker omkostningerne til det udstyr, der er nødvendigt til interaktion med de nationale sagsforvaltningssystemer, og EPPO's budget dækker hardware og etablering af et digitalt arbejdsmiljø, der er sikret efter samme standard som EPPO's personale i hovedkvarteret, og som betragtes som en del af de operationelle kommunikationsomkostninger, der er fastsat i forordning (EU) 2017/1939;
74.	forstår, at interoperabilitet er af væsentlig betydning for at opnå effektiv dataudveksling og effektivt datasamarbejde, og at et projekt vedrørende EPPO's anvendelse af e-CODEX, som blev indledt i 2023 med henblik på at vedtage fælles minimumsaftaler om dataudveksling og gennemførelse af retslige interoperabilitetsværktøjer, involverede flere workshopper med e-CODEX-konsortiet for at tilpasse de tekniske og funktionelle krav; beklager, at projektet efter flere workshopper med e-CODEX-konsortiet blev sat på pause for at muliggøre overgangen til den nye e-CODEX-programforvalter, eu-LISA, og på grund af mangel på EPPO-ressourcer med ekspertise på dette område; opfordrer Kommissionen til at fungere som facilitator for yderligere fremskridt i projektet og til også at tage disse foranstaltninger med i EPPO's overslag over budgetbehovene;
75.	er bevidst om den øgede trussel mod EPPO's IT-strukturelle integritet som følge af aggressiviteten inden for den organiserede kriminalitet, som EPPO bekæmper, og som resulterer i behovet for at øge den fysiske og digitale sikkerhed; bemærker, at EPPO i 2023 fokuserede på at forbedre sin sikkerhedsforvaltning; påskønner EPPO's beslutning om at oprette en særlig enhed for håndtering af cybersikkerhed og fysisk sikkerhed; bemærker, at EPPO udarbejdede en ramme, som omfatter nye processer, roller og ansvarsområder og politikker for at øge sikkerheden i de digitale systemer, der anvendes til håndtering af operationelle og administrative data; forstår, at der blev foretaget flere risikovurderinger for at vurdere sikkerhedsrammen for de digitale systemer, i forbindelse med hvilke der blev foreslået gennemførelse af yderligere tekniske og forvaltningsmæssige foranstaltninger for at forbedre EPPO's sikkerhedsmiljø; bemærker, at de politiske rammer blev forbedret under de foreliggende omstændigheder med en sikkerhedsstrategi og en global informationssikkerhedspolitik, der blev foreslået i 2023 og formelt godkendt og vedtaget i 2024;
76.	bemærker, at EPPO i 2023 afsluttede oprettelsen af kontaktpunkter for sikkerhed i alle deltagende medlemsstater for at styrke samarbejdet om sikkerhedsspørgsmål for personale og EPPO-kontorer i disse medlemsstater; glæder sig over den serviceleveranceaftale, som er indgået med CERT-EU, der yder støtte og overvågning til specifikke tjenester med henblik på håndtering af sikkerhedshændelser; understreger, at det anvendte system til risikovurdering og indberetning af hændelser er velstruktureret, og at der tilbydes uddannelse på en effektiv måde; påskønner den eksterne vurdering af den fysiske sikkerhed, hvorfra konklusionerne er omsat i en køreplan for forbedringer foretaget af værtslandet;
77.	roser de betydelige fremskridt, der blev gjort i 2023 hen imod indførelsen af et backup-datacenter og anvendelsen af et dertil knyttet katastrofeberedskabsscenarie; påskønner i den forbindelse EPPO's udvikling af sit eget sagsforvaltningsøkosystem, hvis komponenter alle hostes i EPPO's datacenter og forvaltes af EPPO's personale, hvilket garanterer EPPO's kontrol med, opbevaring og ejerskab af de systemer og data, der behandles;
78.	anerkender EPPO's behov for tidssvarende udstyr og IT-systemer for at kunne håndtere stadig mere komplekse forbrydelser, som ofte involverer digitale elementer og metoder; understreger ligeledes, at det haster med at udvikle en stærk ramme for cybersikkerhed i betragtning af de voksende risici, som særdeles teknologisk kompetente kriminelle netværk og potentiel udenlandsk indblanding via cyberangreb indebærer; bakker EPPO op i dets anmodning om, at der afsættes ressourcer til at beskytte dets cybersikkerhed, og opfordrer til, at der hurtigt gennemføres en robust cybersikkerhedsstrategi for at beskytte EPPO's aktiviteter og dataintegritet;
79.	understreger, at karakteren af EPPO's aktiviteter indebærer, at der er behov for specifikt tilsyn med og særlig opmærksomhed på beskyttelsen af personoplysninger; er af den opfattelse, at EPPO og EDPS bør indgå i en løbende dialog for at sikre anvendeligheden af oplysningerne til undersøgelse og retsforfølgning og samtidig sikre respekt for beskyttelsen af personoplysninger; forstår, at kravene vedrørende håndtering af databeskyttelse stammer fra forordning (EU) 2017/1939 og Europa-Parlamentets og Rådets forordning (EU) 2018/1725 [footnoteRef:16], og at disse krav suppleres med og gennemføres ved kollegiets afgørelser, der vedtages efter høring af EDPS; ser med tilfredshed på beslutningen om at tilbyde obligatorisk uddannelse til alle medarbejdere, herunder særlig uddannelse i databeskyttelse, som er afgørende for adgangen til EPPO's sagsforvaltningssystem; [16: 	Europa-Parlamentets og Rådets forordning (EU) 2018/1725 af 23. oktober 2018 om beskyttelse af fysiske personer i forbindelse med behandling af personoplysninger i Unionens institutioner, organer, kontorer og agenturer og om fri udveksling af sådanne oplysninger og om ophævelse af forordning (EF) nr. 45/2001 og afgørelse nr. 1247/2002/EF (EUT L 295 af 21.11.2018, s. 39, ELI: http://data.europa.eu/eli/reg/2018/1725/oj).] 

Bygninger og sikkerhed
80.	bemærker, at omkostningerne er begrænset til udgifter til tjenesteydelser på 716 724 EUR om året takket være lejeaftalen, hvorved de luxembourgske myndigheder stiller den bygning, der i øjeblikket huser EPPO's hovedkvarter (TOB-bygningen), til rådighed uden at opkræve leje; bemærker, at der i 2023 blev betalt 248 103 EUR til de samme luxembourgske myndigheder for sikkerhedsinstallationer på de to ekstra etager (9. og 10.), som blev leveret til EPPO i første kvartal af 2023;
81.	glæder sig med hensyn til den fysiske sikkerhed over tildelingen – gennem ændringsbudget 2023 og budgettet for 2024 – af de ressourcer, der er nødvendige for at have en afpasset kapacitet til at levere forbedrede sikkerhedstjenester (yderligere 21 stillinger til at forbedre dets sikkerhedskapacitet) og over EPPO's bestræbelser på løbende at forbedre og effektivisere tilpasningen af de fysiske sikkerhedsprocesser; fastholder, at det er underforstået, at anklagere og personale skal beskyttes for at kunne udføre deres opgaver i fuldt omfang uden at være udsat for trusler, påvirkning eller pres, hvis EPPO skal kunne fungere korrekt;
Miljø og bæredygtighed
82.	mener, at de luxembourgske myndigheder, der stiller EPPO's hovedkvarter til rådighed, bør tage højde for dets bæredygtighed og energimæssige ydeevne; opfordrer EPPO til at indgå i drøftelser med de luxembourgske myndigheder for at undersøge muligheden for specifikke foranstaltninger til forbedring af miljøaftrykket i dets bygning, herunder installation af vedvarende energikilder såsom solpaneler, indførelse af CO2-kompensationsforanstaltninger og gennemførelse af ordningen for miljøledelse og miljørevision med henblik på at evaluere, rapportere om og forbedre organisationers miljøpræstationer og spare energi; opfordrer Kommissionen til at fremme dialogen mellem EPPO og de lokale værtsmyndigheder for at sikre optimal anvendelse af ressourcerne og tilpasning af EPPO's drift til Unionens bæredygtighedsmål;
83.	bemærker, at EPPO's hovedkvarter er integreret i det luxembourgske netværk af gratis offentlig transport, hvilket gør det let at nå frem til det ved hjælp af transportmidler med lav miljøpåvirkning uden omkostninger for personale og besøgende, og at hovedkvarterets underjordiske parkeringskælder har et særligt område til cykelparkering; forstår, at der foregår drøftelser om installation af ladestationer til e-køretøjer i samme underjordiske parkeringskælder;
Interinstitutionelt samarbejde
84.	fastholder, at EPPO's rolle som en vigtig operationel komponent i Unionens struktur for bekæmpelse af svig kun kan varetages effektivt gennem et intenst samarbejde med og støtte fra dets partnere og interessenter; gentager, at EPPO kun kan udfylde sin rolle, hvis det har fuld retslig uafhængighed; tilskynder medlemsstaterne til at bidrage til EPPO's fulde uafhængighed i den henseende og opfordrer EPPO til at fortsætte sin kommunikations- og koordineringsindsats med de talrige partnere, hvis indsats er udformet med henblik på at være gensidig og komplementerende;
85.	glæder sig over de initiativer, som OLAF og EPPO har iværksat for at forstærke og strømline deres operationelle dialog og udveksle viden mellem de involverede aktører; ser med tilfredshed på den første internationale konference med mulighed for udveksling af synspunkter mellem EPPO's anklagere og OLAF's undersøgere, som Parlamentet var vært for i 2024; understreger, at revisionen af OLAF's og EPPO's lovgivningsmæssige rammer giver mulighed for at genoverveje mange aspekter af deres samarbejde i lyset af de erfaringer, der er indhøstet i de første år af EPPO's operationelle virksomhed, med særligt fokus på iværksættelsen af supplerende OLAF-undersøgelser og administrative undersøgelser til støtte for EPPO samt på OLAF's øgede rolle med hensyn til at afsløre og indberette svig til EPPO for at understøtte genopretningen af skaderne på Unionens budget; mener, at dialogen og samarbejdet inden for strukturen for bekæmpelse af svig kan gøres mere effektive, ved at der oprettes et veritabelt interinstitutionelt forum med henblik på at optimere effektiviteten af de disponible ressourcer i praksis;
86.	glæder sig over de initiativer, som OLAF og EPPO har iværksat for at forstærke den operationelle dialog og forbedre koordineringen; understreger betydningen af fuld og effektiv datadeling mellem EPPO, OLAF, Eurojust og Europol for at sikre et gnidningsløst samarbejde inden for bekæmpelsen af grænseoverskridende svig; opfordrer til, at der nedsættes en fælles arbejdsgruppe, der skal føre tilsyn med dataintegrationen og sagsforvaltningseffektiviteten blandt disse organer;
87.	tilskynder til, at samarbejdet mellem EPPO og OLAF fortsættes og styrkes i overensstemmelse med deres respektive forordninger og OLAF's forpligtelse til uden unødig forsinkelse at indberette mistanke om kriminel kontakt til EPPO med henblik på at sætte det i stand til at tackle svig, korruption og økonomisk kriminalitet, der skader Unionens finansielle interesser; bakker op om videreudviklingen af fælles initiativer, informationsudveksling og koordinerede foranstaltninger mellem EPPO og OLAF, da et sådant samarbejde er af afgørende betydning for at styrke beskyttelsen af Unionens finansielle interesser og Unionens bekæmpelse af økonomisk kriminalitet og sikre en effektiv anvendelse af Unionens ressourcer;
88.	roser det tætte samarbejde i 2023 mellem EPPO og Revisionsretten, som førte til rettidig videregivelse af oplysninger vedrørende mistanker om strafbare handlinger, der henhører under EPPO's beføjelser;
89.	forventer, at den arbejdsgruppe, der er nedsat med Kommissionen, og møderne om gennemførelsen af samarbejdsaftalen mellem Kommissionen og EPPO vil sikre, at underretninger fra EPPO med henblik på administrativ inddrivelse, jf. artikel 103, stk. 2, litra c), i forordning (EU) 2017/1939, på korrekt og effektiv vis vil sætte Kommissionen i stand til at maksimere inddrivelsen til Unionens budget, samtidig med at fortroligheden og den korrekte gennemførelse af undersøgelsesaktiviteterne overholdes; understreger, at ingen af parterne endnu har givet feedback i denne særlige henseende, hvilket har forhindret lovgiverne i at opnå en fyldestgørende forståelse af de underliggende problemstillinger, herunder de specifikke beløb, som Kommissionen har inddrevet pr. år fra medlemsstaterne, i sager hvor Unionens budget har lidt skade; fremhæver, at de nationale myndigheders inddrivelse af midler fortsat henhører under Kommissionens ansvar som nævnt i opgavebeskrivelsen til kommissæren med ansvar for budget, bekæmpelse af svig og offentlig forvaltning, mens EPPO ikke har mandat til at følge op på inddrivelsesprocessen; opfordrer medlemsstaterne til at styrke samarbejdet og underrette både Kommissionen og EPPO om de endelige konfiskationer; opfordrer indtrængende til en revision af de relevante forordninger for at præcisere EPPO's rolle i inddrivelsesprocessen; opfordrer endvidere indtrængende EPPO og Kommissionen til at indføre en afrapporteringsform til Parlamentet, som de er blevet enige om; har forståelse for, at dette kan kræve en passende udvikling af EPPO's sagsforvaltningssystem, og anmoder Kommissionen om at prioritere tildelingen af ressourcer til EPPO for at opfylde dette behov;
90.	glæder sig over det styrkede samarbejde med Europol; bemærker, at ODIN-programmet (Operational Digital Infrastructure Network) vil muliggøre fuld udnyttelse af den mængde data, som EPPO indsamler i sine undersøgelser (mere end 1 000 terabytes og stigende); bemærker, at EPPO inden for disse rammer har identificeret mulige forbrydelser uden for sine kompetencer, herunder organiseret kriminalitet, narkotikasmugling, ulovlig cigaretproduktion, investeringssvig, ulovligt hasardspil og prostitution (ikke-BFI-lovovertrædelser), og andre, der har ført til overførsel af adskillige filer som centralt bevismateriale til igangværende nationale efterforskninger, og at nationale anklagemyndigheder har indledt 28 nye sager med henblik på yderligere efterforskning af de ikke-BFI-lovovertrædelser, som ligger uden for EPPO's ansvarsområde; forstår, at samarbejdet med Europol i forbindelse med denne og andre analyser imidlertid lider under begrænsninger som følge af national strafferetspleje og adgangen til EPPO's data; understreger, at EPPO's eksisterende kompetence til at undersøge organiseret kriminalitet og hvidvask af penge i tilknytning til svig, der skader Unionens finansielle interesser, bør bakkes op med tilstrækkelige ressourcer og gennem et effektivt samarbejde med Europol; mener, at selv om det er nødvendigt at styrke samarbejdet med Europol yderligere, kan det ikke fuldt ud erstatte udviklingen af EPPO's interne analyseplatform, som fortsat er afgørende for en hurtig fortolkning af de data, der indsamles i forbindelse med dets undersøgelser, og fastlæggelsen af operationelle strategier i grænseoverskridende sager, som kræver adgang til hele EPPO's sagsforvaltningssystem; minder om, at Kommissionen i sin kommende evalueringsrapport nøje bør analysere, hvilke kategorier af kriminalitet EPPO's mandat skal udvides til at omfatte, for at udnytte dets potentiale fuldt ud; hilser EPPO's opfordring til øget samarbejde med EU-institutionerne velkommen;
91.	er bekymret over det stigende antal sager vedrørende genopretnings- og resiliensfaciliteten; påskønner de rettidige oplysninger, der er givet til Kommissionen og til de relevante udvalg i Parlamentet om dette emne; mener, at det store antal igangværende sager, der involverer midler fra genopretnings- og resiliensfaciliteten, berettiger en intensivering af drøftelserne med især taskforcen for genopretning og resiliens med henblik på at indkredse eventuelle tilsyns- eller kontrolmangler eller mønstre for svig og give Kommissionen mulighed for at ajourføre sine resultatovervågningsmekanismer og indføre de nyligt udformede reduktions- og genopretningsforanstaltninger; gentager, at midler fra genopretnings- og resiliensfaciliteten er EU-midler og ikke nationale midler og er under EPPO's jurisdiktion, og tilskynder Kommissionen og andre EU-organer og -myndigheder til at øge deres indsats for at opdage og indberette alle relevante situationer til EPPO;
92.	glæder sig over, at EPPO undertegnede en samarbejdsaftale med Parlamentet i november 2024, der fastlagde klare metoder for samarbejde med henblik på at beskytte Unionens finansielle interesser;
93.	bemærker, at EPPO i 2023 stadig var afhængigt af interinstitutionelle kontrakter og bilaterale aftaler for at købe varer og tjenesteydelser til en lavere pris; bemærker, at EPPO ved udgangen af 2023 tog aktivt del i 80 interinstitutionelle rammekontrakter og 22 serviceleveranceaftaler eller andre bilaterale aftaler med andre EU-enheder med det formål at maksimere budgetbesparelserne ved de eksisterende kontraktlige instrumenter i overensstemmelse med principperne om forsvarlig økonomisk forvaltning;
94.	glæder sig meget over Polens og Sveriges deltagelse i EPPO; er bevidst om, at dette vil have en indvirkning på EPPO's budgetbehov, og støtter EPPO's anmodning, der tager sigte på at udstyre EPPO med de nødvendige ressourcer til at kunne drage fordel af Polens og Sveriges deltagelse i dets operationelle aktiviteter; bemærker, at mens Irland og Danmark fortsat gør brug af deres fravalg af EPPO i henhold til protokol nr. 21 og nr. 22 i TEUF, er Ungarn den eneste tilbageværende medlemsstat, der endnu ikke har tilsluttet sig EPPO; opfordrer den ungarske regering til at tilslutte sig EPPO uden yderligere forsinkelse; minder om indsamlingen af 680 000 underskrifter for at tilslutte sig EPPO, hvilket understreger et stærkt krav fra samfundet om øgede retlige garantier mod svig og korruption, der skader Unionens finansielle interesser;
95.	bemærker, at der i 2023 ikke skete nogen væsentlige fremskridt med de irske myndigheder i retning af deltagelse i EPPO; minder om, at deres afvisning af at samarbejde med EPPO om at efterkomme flere anmodninger om gensidig retshjælp fra de europæiske delegerede anklagere havde ført til, at EPPO havde indberettet situationen til Kommissionen i overensstemmelse med Europa-Parlamentets og Rådets forordning (EU, Euratom) 2020/2092 [footnoteRef:17]; påskønnede de irske myndigheders efterfølgende beslutning om at ændre deres nationale lovgivning, som fastsætter de lovgivningsmæssige rammer for gensidig retshjælp til EPPO, og understreger, at de siden den 1. november 2023 yder gensidig retshjælp til EPPO på grundlag af denne ensidige anerkendelse; bemærker, at der ikke fandt nogen drøftelser sted med den irske interinstitutionelle arbejdsgruppe, der er nedsat for at se på Irlands mulige fremtidige deltagelse i EPPO; opfordrer indtrængende Kommissionen, EPPO og de irske myndigheder til at indgå i en konstruktiv dialog for at finde en effektiv måde at samarbejde på; [17: 	Europa-Parlamentets og Rådets forordning (EU, Euratom) 2020/2092 af 16. december 2020 om en generel ordning med konditionalitet til beskyttelse af Unionens budget (EUT L 433 I af 22.12.2020, s. 1, ELI: http://data.europa.eu/eli/reg/2020/2092/oj).] 

96.	fastholder, at manglende samarbejde med EPPO fra nogen af medlemsstaternes side, uagtet om de deltager i det forstærkede samarbejde, der oprettede EPPO, skaber nicher af immunitet og begunstigelse, som i bedste fald gør forsvaret af Unionens finansielle interesser uensartet og ineffektivt; gentager sin opfordring til Kommissionen og de berørte medlemsstater om at gøre sig alle mulige bestræbelser på at integrere det nuværende scenarie med de få, men stadig meget vigtige, manglende komponenter og fremme udvidelsen af deltagelsen i EPPO for de øvrige ikkedeltagende medlemsstater på en sådan måde, at effektiviteten af beskyttelsen af Unionens og de nationale budgetter styrkes; opfordrer Kommissionen til nøje at overvåge medlemsstaternes samarbejdsniveau med EPPO og opfordrer indtrængende Kommissionen til at indlede traktatbrudsprocedurer mod enhver medlemsstat, der systematisk obstruerer EPPO-ledede undersøgelser; er af den opfattelse, at medlemskab af EPPO bør være en forudsætning for at modtage EU-midler;
97.	fordømmer den nyligt rapporterede systematiske spionage, som den ungarske regering organiserede mod OLAF's personale under en undersøgelsesmission vedrørende potentielt misbrug af EU-midler udført af ELIOS, en virksomhed med tilknytning til den ungarske premierministers svigersøn; understreger, at OLAF og EPPO som hjørnestene i Unionens struktur for bekæmpelse af svig beklageligvis er udsat for sådanne trusler ikke blot fra tredjelande, men også i EU's medlemsstater; understreger, at sådanne handlinger i alvorlig grad undergraver retsstatsprincippet og EU-institutionernes integritet; opfordrer til, at der hurtigt indføres solide beskyttelsesforanstaltninger for at beskytte medarbejdere fra Unionens institutioner, når de er på tjenesterejse i medlemsstaterne, og for at forhindre sådanne uacceptable krænkelser i fremtiden;
Kommunikation
98.	bemærker, at EPPO gør en løbende indsats for at forbedre den interne og eksterne kommunikation; påskønner de tiltag, der gennemføres via sociale netværksplatforme, og opfordrer EPPO til at fastholde sin proaktive og gennemsigtige tilgang;
99.	mener, at forklaringer om EPPO's interventioner og operationer og om baggrunden herfor, når de rapporteres i medierne og offentliggøres på sociale netværk, vil bidrage til at styrke institutionernes omdømme blandt borgerne og øge skatteydernes bevidsthed om kompleksiteten af at beskytte Unionens finansielle interesser;
100.	gør gældende, at korrekt og nøjagtig kommunikation fra EPPO's side også vil øge civilsamfundets involvering og øge indgivelsen af mulige input til undersøgelserne; forstår, at EPPO anmoder om, at muligheden for at foretage indberetninger medtages i alle standardpræsentationer for eksterne målgrupper eller på konferencer og seminarer, når dette er muligt og hensigtsmæssigt; bemærker, at EPPO's websted i 2023 blev omformet fuldstændigt med hovedfokus på at forbedre tilgængeligheden og brugervenligheden, og at muligheden for at anmelde en forbrydelse nu fremgår på en fremtrædende plads øverst på hver webside sammen med et banner, der fremhæver denne funktion på hjemmesiden;
101.	bemærker, at mængden af EPPO's ressourcer, der er afsat til kommunikation, er begrænset, og at forvaltningen af EPPO's websted i betragtning af behovet for at etablere EPPO's digitale autonomi skal bringes inhouse, hvilket kræver yderligere ressourcer, efter at GD for Digitale Tjenester ophører med at levere denne tjeneste; understreger, at den stigende mængde og følsomheden af EPPO's undersøgelser fordrer opmærksomhed i udvekslinger med medier, journalister, borgere og den akademiske verden; gentager sin opfordring til EPPO om klart at ramme den bedst mulige balance mellem gennemsigtighed og offentlig interesse på den ene side og fortrolighed og korrekt gennemførelse af undersøgelser på den anden side og til at sikre, at dets kommunikation om sine aktiviteter er neutral;
102.	minder om betydningen af gennemsigtighed i EPPO's interaktion med eksterne aktører; opfordrer til, at der oprettes et obligatorisk offentligt register over alle møder mellem EPPO-embedsmænd og repræsentanter for tredjeparter, herunder lobbyister og repræsentanter for nationale regeringer, for at forhindre utilbørlig påvirkning og styrke offentlighedens tillid til EPPO's uafhængighed;
Virkningen af Ruslands angrebskrig mod Ukraine
103.	minder om, at EPPO's beføjelser omfatter EU-midler, selv når de anvendes i tredjelande; mener, at samarbejdsordningerne med de ukrainske kompetente myndigheder i realiteten kan øge niveauet af beskyttelse af Unionens finansielle interesser som følge af de relevante forpligtelser, der er indgået for at støtte Ukraine og dets befolkning; ser med tilfredshed på de ukrainske myndigheders indsats med hensyn til foranstaltninger til bekæmpelse af korruption, men minder om, at landet stadig er udsat for en høj grad af korruption og svig, hvilket nødvendiggør ekstra forsigtighed og yderligere foranstaltninger til bekæmpelse af korruption, for at gennemsigtighedsmålene kan opfyldes med succes; er bekendt med, at der er sket overførsel af bevismateriale for at efterkomme anmodninger om gensidig retshjælp, og glæder sig over udsigten til at igangsætte en fælles taskforce med de ukrainske myndigheder med henblik på at koordinere undersøgelser; minder Kommissionen og andre EU-institutioner, ‑organer, ‑kontorer og ‑agenturer om vigtigheden af afsløringer og af at indgive input til EPPO's undersøgelser i rette tid.

